|  |
| --- |
| EnerginetTonne Kjærsvej 657000 Fredericia info@energinet.dk Høringssvaret sendt elektronisk til LKB@energinet.dk, OLBHE@energinet.dk og CC: myndighed@energinet.dk |

**Kompensationsmodel for paradoksalt afviste bud i kapacitetsmarkederne**

Landbrug & Fødevarer har modtaget Energinets høringsmateriale vedrørende ”Kompensationsmodel for paradoksalt afviste bud i kapacitetsmarkederne”.

**Vores bemærkninger**

Danmark bryster sig af høj grad af forsyningssikkerhed, ikke mindst udtrykt ved en fungerende elforsyning, hvilket er en nødvendig forudsætning for vores samfund. Balanceringen af elnettet ved køb af kapacitetsreserver kommer med en pris der afspejler kravet hertil. Det giver faktisk god mening, at indkøbet til tider tilsidesætter princippet om at købe billigst ind isoleret set.

Paradoksalt afviste bud på kapacitetsmarkedet forekommer, dvs. at bud ikke nødvendigvis vælges i prisrækkefølge og til laveste pris i den tidsafgrænsede periode – så det samfundsøkonomiske dødvægtstab mindskes i forhold til alternativet der er værre. Hvis alle uafhængige aggregatorer der indgår i auktionsområdet, i stedet bevidst valgte at indkøbe mere kapacitet end nødvendigt – dels for at samle de laveste priser op og dels have rigeligt reserver – vil det medføre et generelt højere prisniveau, til ugunst for alle.

Denne handelsform, med paradoksalt afviste bud i kapacitetsmarkederne, bør løbende kontrolleres/udfordres, så omfanget af merprisen for indkøbet holdes på et monetært minimum i relation til at have en forsat fungerende elforsyning. Desuden bør der være et stramt fokus på den valgte kompensationsmodel. Det er naturligvis vigtigt at kunne fastholde det nødvendige antal aktører på balancemarkedet for at sikre en sund prisdannelse, men der bør samtidigt være et fokus på, at modellen kan give aktører incitament til at afgive *falske bud* som afvises, blot for at opnå en kompensation. En sådan falskt effektindspil giver et samfundsmæssigt dødvægtstab, som rammer øvrige brugere af elnettet.

Landbrug & Fødevarer vil gerne forbeholde os muligheden for at vende tilbage med yderligere kommentarer, hvis vi finder behov for dette. Ønskes ovenstående uddybet er Energinet velkommen til at rette henvendelse til undertegnede.

Med venlig hilsen

Finn Christensen

Klima & Energi

M +45 2724 5639

E fch@lf.dk